《侯君右来自永嘉喜赠》
明代·徐熥

西园公子旧知名，负剑长歌海上行。何日寝丘酬楚相，谁人虚席重侯生。

赋成白雪骄彤管，衣带朱霞恋赤城。闻说临邛方贵客，莫因残岁急归程。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。